stanford-oval/wikipedia huggingface dataset:
วิทยาลัยสหวิทยาการ มหาวิทยาลัยธรรมศาสตร์
อาจารย์และศิษย์เก่าวิทยาลัยสหวิทยาการที่สร้างชื่อเสียง

รองศาสตราจารย์ ดร.สินิทธ์ สิทธิรักษ์ อดีตอาจารย์ประจำ ผู้บุกเบิกการเรียนการสอนด้านสตรีศึกษาในระดับปริญญาโท ได้รับรางวัลสภาวิจัยแห่งชาติ รางวัลวิทยานิพนธ์ระดับดีมาก ประจำปี พ.ศ. 2560
รองศาสตราจารย์ ดร.เกศินี จุฑาวิจิตร อาจารย์คณะวิทยาการการจัดการ มหาวิทยาลัยราชภัฏนครปฐมศิษย์เก่าหลักสูตรปริญญาเอก ได้รับรางวัลสภาวิจัยแห่งชาติ รางวัลวิทยานิพนธ์ชมเชย สาขาปรัชญา ประจำปี พ.ศ. 2549 จากวิทยานิพนธ์หลักสูตรปรัชญาดุษฎีบัณฑิต สาขาวิชาสหวิทยาการ เรื่อง "ผลกระทบวิกฤติเศรษฐกิจในยุคโลกาภิวัตน์กับโลกทัศน์นักเขียนไทย : ภาพสะท้อนสังคมและ การเมืองจากวรรณกรรม ประเภทเรื่องสั้นระหว่างปี พ.ศ. 2540–2544"
ศาสตราจารย์ ดร.สิทธิพล เครือรัฐติกาล ศิษย์เก่าหลักสูตรปริญญาเอก ปัจจุบันเป็นอาจารย์ประจำวิทยาลัยสหวิทยาการและที่ปรึกษาผู้อำนวยการสถาบันเอเชียตะวันออกศึกษา มหาวิทยาลัยธรรมศาสตร์ ได้รับรางวัลสภาวิจัยแห่งชาติ รางวัลวิทยานิพนธ์ดีเด่น สาขารัฐศาสตร์และรัฐประศาสนศาสตร์ ประจำปี พ.ศ. 2554 จากวิทยานิพนธ์หลักสูตรปรัชญาดุษฎีบัณฑิต สาขาวิชาสหวิทยาการ เรื่อง "ภาพลักษณ์ของเจิ้งเหอในความสัมพันธ์ระหว่างประเทศของจีน" และรางวัลสภาวิจัยแห่งชาติ รางวัลผลงานวิจัยระดับดีมาก สาขารัฐศาสตร์และรัฐประศาสนศาสตร์ ประจำปี พ.ศ. 2558 จากผลงานวิจัยเรื่อง "ความสัมพันธ์ระหว่างจีนกับเกาหลีเหนือหลังสิ้นสุดสงครามเย็น (ค.ศ. 1989 - 2011)"
รองศาสตราจารย์ ดร.ษัษฐรัมย์ ธรรมบุษดี ที่ปรึกษาประจำคณะกรรมาธิการกิจการศาล องค์กรอิสระ องค์กรอัยการ รัฐวิสาหกิจ องค์การมหาชน และกองทุน ของสภาผู้แทนราษฎร อาจารย์ประจำวิทยาลัยสหวิทยาการ ผู้อำนวยการศูนย์วิจัยเฉพาะทางสหวิทยาการด้านรัฐสวัสดิการและความเป็นธรรมศึกษา ผู้รณรงค์ประเด็นรัฐสวัสดิการถ้วนหน้าและสังคมนิยมประชาธิปไตย คณะกรรมการประกันสังคมจากการเลือกตั้งโดยตรงครั้งแรก
ผู้ช่วยศาสตราจารย์ ดร.ณัฏฐ์ชวัล โภคาพานิชวงษ์ อาจารย์คณะศิลปศาสตร์ มหาวิทยาลัยอุบลราชธานี ศิษย์เก่าหลักสูตรปริญญาเอก ได้รับรางวัลสภาวิจัยแห่งชาติ รางวัลวิทยานิพนธ์ระดับดี สาขาสังคมวิทยา ประจำปี พ.ศ. 2558 จากวิทยานิพนธ์หลักสูตรปรัชญาดุษฎีบัณฑิต สาขาวิชาสหวิทยาการ เรื่อง "การเชื่อม (ข้าม) ถิ่นที่ : ปฏิสัมพันธ์ของผู้คนบนเมืองชายแดนกับการต่อรอง ความหมายผ่านพื้นที่/ชุมชนทางศาสนาของผู้อพยพข้ามพรมแดนชาวพม่าในจังหวัดระนอง"
ผู้ช่วยศาสตราจารย์ ดร.ทรงชัย ทองปาน ศิษย์เก่าหลักสูตรปริญญาเอก ได้รับรางวัลสภาวิจัยแห่งชาติ รางวัลวิทยานิพนธ์ระดับดี สาขาสังคมวิทยา ประจำปี พ.ศ. 2558 จากวิทยานิพนธ์หลักสูตรปรัชญาดุษฎีบัณฑิต สาขาวิชาสหวิทยาการ เรื่อง "เศรษฐีใหม่สวนยาง : การเปลี่ยนแปลงวิถีการดำรงชีพของครัวเรือน ชาวนาในลุ่มน้ำห้วยคอง"
รองศาสตราจารย์ ดร.วรรณลักษณ์ เมียนเกิด ศิษย์เก่าหลักสูตรปริญญาเอก ได้รับรางวัลวิทยานิพนธ์ระดับชมเชยด้านครอบครัวประจำปี พ.ศ. 2559 ของกรมกิจการสตรีและสถาบันครอบครัว จากวิทยานิพนธ์หลักสูตรปรัชญาดุษฎีบัณฑิต สาขาวิชาสหวิทยาการ เรื่อง "การปฏิบัติดูแลและคุณค่าทางจริยธรรมในการดูแลผู้สูงอายุของผู้ดูแลตำบลบางสีทอง จังหวัดนนทบุรี"
รองศาสตราจารย์ ดร.จุฬาพร เอื้อรักสกุล อดีตคณบดี กรรมการศูนย์อาเซียนมหาวิทยาลัยธรรมศาสตร์
พลอยชมพู ศุภทรัพย์ ศิษย์เก่าวิทยาลัยสหวิทยาการ รุ่นที่ 16 นักแสดง สังกัด จีเอ็มเอ็มทีวี
กัญญาวีร์ สองเมือง ศิษย์เก่าวิทยาลัยสหวิทยาการ รุ่นที่ 18 นักแสดง สังกัด QOW Entertainment
แหล่งข้อมูลอื่น

วิทยาลัยสหวิทยาการ มหาวิทยาลัยธรรมศาสตร์ เก็บถาวร 2007-09-04 ที่ เวย์แบ็กแมชชีน
| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย
ฮอต 91.5 เอฟเอ็ม

ฮอต 91.5 เอฟเอ็ม (อังกฤษ: HOT 91.5 FM) เป็นรายการทางสถานีวิทยุในอดีต ในเครือเอไทม์ มีเดีย และ จีเอ็มเอ็ม แกรมมี่ ออกอากาศรายการเพลงที่ได้รับความนิยม ซึ่งได้รับความนิยมในกลุ่มผู้ฟังเยาวชน รวมถึงนักเรียน นักศึกษา
| --- | --- |
พื้นที่กระจายเสียง: กรุงเทพมหานคร
ความถี่: FM 91.5 MHz
สัญลักษณ์: Live! And Share
แบบรายการ
ภาษา: ไทย
การเป็นเจ้าของ
เจ้าของ: สถานีวิทยุยานเกราะ ศูนย์การทหารม้า กองทัพบก
ประวัติ
เริ่มกระจายเสียง: ไม่ทราบแน่ชัด
ยุติกระจายเสียง: 31 ธันวาคม พ.ศ. 2555
ลิงก์
เว็บไซต์: https://atimemedia.com/hotwave/
ปัจจุบันฮอต 91.5 เอฟเอ็ม ยุติการออกอากาศเนื่องจากเหตุผลทางธุรกิจ
จนในปี พ.ศ. 2568 กลับมาอีกครั้งในรูปแบบวิทยุออนไลน์ โดยใช้ชื่อว่า "ฮอตเวฟครับ (Hotwave Krub)" ซึ่งจะออกอากาศในแอปพลิเคชั่น Atime Fungfin และ Atime.Live
ลี้ ต๊ง

ลี้ ต๊ง (เวียดนาม: Lý Tống; อังกฤษ: Ly Tong; 1 กันยายน ค.ศ. 1946  – 5 เมษายน ค.ศ. 2019) อดีตนักบินเครื่องบินรบแห่งกองทัพอากาศเวียดนามใต้ในช่วงสงครามเวียดนาม เชื้อชาติเวียดนาม สัญชาติอเมริกัน  เป็นนักเคลื่อนไหวต่อต้านลัทธิคอมมิวนิสต์
การเคลื่อนไหวต่อต้านคอมมิวนิสต์

ปฏิบัติการในเวียดนาม ครั้งที่ 1  เมื่อ พ.ศ. 2535 ลี้ ต๊ง ถูกกล่าวหาว่าได้จี้เครื่องบินของเวียดนามแอร์ไลน์ ให้บินเหนือโฮจิมินห์ซิตี เพื่อโปรยใบปลิวปลุกระดมให้ชาวเวียดนามออกมาเคลื่อนไหวต่อต้านรัฐบาล จากนั้นเขาจึงกระโดดร่มลงจากเครื่องบิน แต่ถูกทางการเวียดนามจับกุมตัว และถูกตัดสินจำคุก 20 ปี แต่ได้รับการปล่อยตัวเมื่อ พ.ศ. 2541
ปฏิบัติการในคิวบา เมื่อวันที่ 1 มกราคม พ.ศ. 2543 เดินทางจากเมืองไมแอมี รัฐฟลอริดา ไปโปรยใบปลิวเหนือกรุงฮาวานา เพื่อปลุกระดมให้มีการโค่นล้มประธานาธิบดีฟีเดล กัสโตร
ปฏิบัติการในเวียดนาม ครั้งที่ 2 เมื่อวันที่ 17 พฤษภาคม พ.ศ. 2543 ได้เช่าเครื่องบินจากสถาบันการบินพลเรือน อำเภอหัวหิน จังหวัดประจวบคีรีขันธ์ และบังคับให้นักบินบังคับเครื่องเข้าไปในน่านฟ้าเวียดนาม เพื่อโปรยใบปลิวเหนือเมืองโฮจิมินห์ซิตี ในขณะที่อดีตประธานาธิบดีสหรัฐอเมริกา บิล คลินตัน กำลังอยู่ระหว่างการเยือนเวียดนาม ลี้ ต๊งถูกทางการไทยจับกุมตัว หลังจากเครื่องบินลงจอด
การดำเนินคดีในประเทศไทย

รัฐบาลเวียดนาม ได้มีหนังสือถึงกระทรวงการต่างประเทศของไทย ขอให้รัฐบาลไทยส่งตัวลี้ ต๊ง กลับไปดำเนินคดีอาญาที่ฮานอย ด้วยความผิดฐานละเมิดความมั่นคงแห่งดินแดน โดยมีหนังสือยืนยัน ว่าจะไม่ดำเนินคดีทางการเมืองกับจำเลยด้วย
ศาลชั้นต้นมีคำตัดสินเมื่อวันที่ 7 กันยายน พ.ศ. 2549 ให้ส่งตัวลี้ ต๊ง ไปดำเนินคดีที่ประเทศเวียดนาม ซึ่งจำเลยได้ขออุทธรณ์คำตัดสิน
ศาลอุทธรณ์มีคำตัดสินเมื่อวันที่ 3 เมษายน พ.ศ. 2550 ว่าการกระทำของลี้ ต๊ง ไม่ได้เป็นการกระทำที่ก่อให้เกิดการปัญหาเรื่องเส้นแบ่งพรมแดน ซึ่งเป็นการละเมิดความมั่นคงแห่งดินแดน ตามที่รัฐบาลเวียดนามกล่าวหา แต่ถือเป็นความผิดทางการเมืองที่ต้องห้ามส่งตัว ตามมาตรา 13 และ 14 แห่ง พ.ร.บ.ส่งผู้ร้ายข้ามแดน พ.ศ. 2472 ในขณะที่ไทยและเวียดนามไม่เคยมีข้อตกลงเรื่องการส่งตัวผู้ร้ายข้ามแดนระหว่างกัน  และให้กลับคำพิพากษาของศาลชั้นต้น
ก่อนหน้าที่ศาลจะมีคำตัดสิน กลุ่มผู้สนับสนุนลี้ ต๊ง จำนวนหนึ่ง ได้ทำการประท้วงบริเวณหน้าสถานเอกอัครราชทูตไทย และสถานกงสุลไทย ในประเทศต่าง ๆ
ราชวงศ์วินด์เซอร์

| --- | --- |


พระราชอิสริยยศ: พระมหากษัตริย์สหราชอาณาจักรและเครือจักรภพแห่งชาติ
ปกครอง:  สหราชอาณาจักร และเครือจักรภพ แอนติกาและบาร์บูดา  ออสเตรเลีย  บาฮามาส  เบลีซ  แคนาดา  เกรนาดา  จาเมกา  นิวซีแลนด์  ปาปัวนิวกินี  เซนต์คิตส์และเนวิส  เซนต์ลูเชีย   เซนต์วินเซนต์และเกรนาดีนส์  หมู่เกาะโซโลมอน  ตูวาลู 
บรรพบุรุษ: ราชวงศ์ซัคเซิน-โคบวร์คและโกทา, สายรองแห่งราชวงศ์เว็ททีน
ประมุขพระองค์แรก: สมเด็จพระเจ้าจอร์จที่ 5
ผู้นำสกุลองค์ปัจจุบัน: สมเด็จพระเจ้าชาลส์ที่ 3
สถาปนา: 17 กรกฎาคม 1917
ด ค ก
ราชวงศ์วินด์เซอร์ (อังกฤษ: House of Windsor) เป็นราชวงศ์ที่เป็นสาขาของราชวงศ์ซัคเซิน-โคบวร์คและโกทา ซึ่งสืบเชื้อสายมาจากราชวงศ์เว็ททีนของเยอรมัน วินด์เซอร์เป็นราชวงศ์ปัจจุบันที่ปกครอง สหราชอาณาจักรบริเตนใหญ่และไอร์แลนด์เหนือและเครือจักรภพ ต่อมาในระหว่างสงครามโลกครั้งที่หนึ่ง ความรู้สึกต่อต้านเยอรมันของชาวสหราชอาณาจักรทำให้ราชสำนักอังกฤษได้ดำเนินการเปลี่ยนแปลงพระนามของพระราชวงศ์ รวมทั้งพระอิสสริยยศแห่งสมาชิกราชวงศ์ จากภาษาเยอรมันให้เป็นภาษาอังกฤษ
ประวัติ

พระนามของพระราชวงศ์เป็นภาษาเยอรมันเนื่องมาจาก สมเด็จพระราชินีนาถวิกตอเรีย ทรงอภิเษกสมรสกับเจ้าชายอัลแบร์ทแห่งซัคเซิน-โคบวร์คและโกทา ซึ่งเป็นโอรสของดยุกแอนสท์ที่ 1 ดยุกแห่งซัคเซิน-โคบวร์คและโกทา เมื่อเดือนกุมภาพันธ์ ค.ศ. 1840
อย่างไรก็ตาม ซัคเซิน-โคบวร์คและโกทา (Sachsen-Coburg und Gotha) ไม่ใช่นามสกุลของเจ้าชายพระราชสวามี แต่เป็นชื่อของดินแดนที่ตระกูลของพระองค์ปกครอง ชื่อพระราชวงศ์ของพระองค์ซึ่งน่าจะเป็นนามสกุลของพระองค์จึงน่าจะเป็น เว็ททีน (Wettin) ดังนั้นชื่อเว็ททีนจึงถูกแทนที่ด้วย วินด์เซอร์ กลายมาเป็นชื่อของพระราชวงศ์เนื่องจากพระราชโองการที่ประกาศโดย พระเจ้าจอร์จที่ 5
อย่างไรก็ตาม พระราชโองการดังกล่าวหมายถึงเฉพาะรัชทายาทในสมเด็จพระราชินีนาถวิกตอเรียที่เป็นสืบเชื้อสายมาจากบุรุษ ต่อมาในเดือนเมษายน ค.ศ. 1952 หลังจาก สมเด็จพระราชินีนาถเอลิซาเบธที่ 2 ขึ้นครองราชย์ พระองค์ได้แก้ไขข้อขัดแย้งของชื่อราชวงศ์ เมื่อพระองค์ได้ประกาศต่อคณะองคมนตรีว่าพระนางมีความปรารถนาที่จะให้พระองค์เอง พระราชโอรส และพระราชธิดาใช้ชื่อราชวงศ์วินด์เซอร์ รวมทั้งรัชทายาทของพระองค์เมื่ออภิเษกสมรส และรัชทายาทลำดับถัดไปใช้ชื่อของราชวงศ์วินด์เซอร์ ซึ่งข้อความดังกล่าวขัดแย้งกับกฎหมายของราชวงศ์เยอรมัน ที่กล่าวว่าพระราชโอรสและพระราชธิดาทั้งหมดเป็นสมาชิกของราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค ตามเจ้าชายฟิลิป ดยุกแห่งเอดินบะระ พระบิดา
หลังจากนั้น เมื่อวันที่ 8 กุมภาพันธ์ ค.ศ. 1960 สมเด็จพระราชินีนาถเอลิซาเบธที่ 2 ทรงประกาศพระราชโองการเพื่อยืนยันว่าพระองค์และพระราชโอรสและธิดาทั้งสี่เป็นสมาชิกของราชวงศ์วินด์เซอร์ ส่วนรัชทายาทที่สืบเชื้อสายมาจากชายอื่น ๆ (ยกเว้นผู้ที่เป็น HRH, เจ้าชาย และเจ้าหญิง) จะใช้นามสกุล เมานต์แบ็ตเทน-วินด์เซอร์ (Mountbatten-Windsor)
พระมหากษัตริย์ของสหราชอาณาจักรองค์ถัดไปอาจเปลี่ยนชื่อพระราชวงศ์ได้หากพระองค์มีความประสงค์จะทำเช่นนั้น โดยการประกาศพระราชโองการใหม่ เช่นหาก เจ้าชายแห่งเวลส์ เสด็จขึ้นครองราชย์ พระองค์สามารถเปลี่ยนชื่อพระราชวงศ์เป็น เมานต์แบ็ตเทน (Mountbatten) เพื่อเทิดพระเกียรติพระบิดา (ดยุกแห่งเอดินบะระ) หรือพระอัยกา (หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า) คำว่าเมานต์แบ็ตเทนเป็นคำภาษาอังกฤษ แปลมาจากคำภาษาเยอรมันว่า บัทเทินแบร์ค (Battenberg)
รัชสมัยของพระเจ้าจอร์จที่ 5 เริ่มขึ้นในปี 1910 ภายใต้ราชวงศ์ซัคเซิน-โคบวร์คและโกทา และสิ้นสุดในปี 1939 แม้ว่ารัฐอิสระไอร์แลนด์ (Irish Free State) จะแยกตัวออกจากสหราชอาณาจักรในปี 1922 แต่ชื่อของราชอาณาจักรยังคงเดิมจนกระทั่งปี 1927 เมื่อพระองค์ทรงเป็นกษัตริย์แห่งรัฐอิสระไอร์แลนด์ด้วย ในทศวรรษหลังจากปี 1927 พระมหากษัตริย์ทรงเป็นประมุขของเครือจักรภพ รวมถึงแคนาดา, ออสเตรเลีย, รัฐอิสระไอร์แลนด์, นิวซีแลนด์, สาธารณรัฐแอฟริกาใต้ ฯลฯ ในสมัยก่อนพระมหากษัตริย์ทรงเป็นประมุขของรัฐเหล่านั้นจากการใช้ราชบัลลังก์ร่วมกันกับจักรวรรดิอังกฤษ แต่หลังจากปี 1927 เครือจักรภพต่าง ๆ ได้มีพระมหากษัตริย์ร่วมกันจากการที่ทรงครองหลายราชบัลลังก์ จนกระทั่งปี 1947 พระมหากษัตริย์อังกฤษทรงเป็นจักรพรรดิแห่งอินเดียด้วย
พระบรมวงศานุวงศ์

บทความหลัก: ราชวงศ์สหราชอาณาจักร
สมเด็จพระราชาธิบดีและสมเด็จพระราชินี
เจ้าชายและเจ้าหญิงแห่งเวลส์ (พระราชโอรสพระองค์ใหญ่และพระชายา)
เจ้าชายจอร์จแห่งเวลส์ (พระราชนัดดา)
เจ้าหญิงชาร์ลอตต์แห่งเวลส์ (พระราชนัดดา)
เจ้าชายหลุยส์แห่งเวลส์ (พระราชนัดดา)
ดยุกและดัชเชสแห่งซัสเซกซ์ (พระราชโอรสพระองค์เล็กและพระชายา)
เจ้าชายอาร์ชีแห่งซัสเซกซ์ (พระราชนัดดา)
เจ้าหญิงลิลีเบ็ตแห่งซัสเซกซ์ (พระราชนัดดา)
เจ้าหญิงพระราชกุมารีและเซอร์ทิโมธี ลอว์เรนซ์ (พระโสทรกนิษฐภคินีและพระภัสดา)
ดยุกแห่งยอร์ก (พระโสทรกนิษฐภาดา)
เจ้าหญิงเบียทริซและเอโดอาร์โด มาเปลลี มอซซี (พระภาติยะและพระภัสดา)
เจ้าหญิงยูเชนีและแจ็ก บรุกส์แบงก์ (พระภาติยะและพระภัสดา)
ดยุกและดัชเชสแห่งเอดินบะระ (พระโสทรกนิษฐภาดาและพระชายา)
ดยุกและดัชเชสแห่งกลอสเตอร์ (พระญาติชั้นพระมาตุลาและพระชายา)
ดยุกและดัชเชสแห่งเคนต์ (พระญาติชั้นพระมาตุลาและพระชายา)
เจ้าหญิงอเล็กซานดรา เลดีโอกิลวี (พระญาติชั้นพระมาตุจฉา)
เจ้าชายและเจ้าหญิงไมเคิลแห่งเคนต์ (พระญาติชั้นพระมาตุลาและพระชายา)
พระบรมวงศานุวงศ์ > เครือญาติและผู้เกี่ยวข้อง

ร้อยเอกมาร์ก ฟิลลิปส์ (อดีตพระกนิษฐภรรดา)
ปีเตอร์ ฟิลลิปส์ (พระภาคิไนย)
ซาราและไมค์ ทินดัลล์ (พระภาคิไนยและสามี)
ซาราห์ ดัชเชสแห่งยอร์ก (อดีตพระกนิษฐนี)
เลดีลูอีส เมานต์แบ็ตเทน-วินด์เซอร์ (พระภาติยะ)
เอิร์ลแห่งเวสเซกซ์ (พระภาติยะ)
เอิร์ลแห่งสโนว์ดอน (พระภาดา)
เลดีซาราห์และดาเนียล แชตโท (พระภคินีและสามี)
เกร็ดข้อมูล

จักรพรรดิวิลเฮ็ล์มที่ 2 แห่งเยอรมนี ทรงเตรียมการที่จะไปชมละครของเชกสเปียร์ เรื่อง The Merry Wives of Windsor แต่เมื่อทรงทราบว่าพระเจ้าจอร์จที่ 5 ซึ่งทรงเป็นลูกพี่ลูกน้องได้เปลี่ยนชื่อพระราชวงศ์อังกฤษไปเป็นวินด์เซอร์ พระองค์ได้กล่าวล้อเลียนว่าพระองค์ทรงเตรียมที่จะไปชมละครเรื่อง The Merry Wives of Saxe-Coburg-Gotha ไม่ใช่ The Merry Wives of Windsor
ดูเพิ่ม

รายพระนามกษัตริย์แห่งหมู่เกาะอังกฤษ
รายพระนามพระมหากษัตริย์แห่งอังกฤษ
รายพระนามสมาชิกในราชวงศ์อังกฤษ
เจ้าชายแห่งเวลส์
เจ้าหญิงแห่งเวลส์
แหล่งข้อมูลอื่น

ภาพวงศ์วานของราชวงศ์วินด์เซอร์ (อังกฤษ)
สมาคมธรรมศาสตร์ ในพระบรมราชูปถัมภ์

| --- | --- |
Thammasat Association
จุดเริ่มต้นแห่งความสำเร็จ
ภาพรวมหน่วยงาน
ก่อตั้ง: 21 มิถุนายน พ.ศ. 2497
เขตอำนาจ: นิติบุคคล ในพระบรมราชูปถัมภ์
งบประมาณต่อปี: เลี้ยงดูตนเอง
ฝ่ายบริหารหน่วยงาน: ชาญศิลป์ ตรีนุชกร, นายกสมาคม สมคิด เลิศไพฑูรย์, อุปนายก
เว็บไซต์: www.tuasso.com
สมาคมธรรมศาสตร์ ในพระบรมราชูปถัมภ์ (อังกฤษ: Thammasat Association; ชื่อย่อ: สมธ.) เป็นองค์กรที่เป็นศูนย์กลางของนักศึกษาปัจจุบัน ศิษย์เก่า และประชาคมทั้งปวงจากทุกคณะของมหาวิทยาลัยธรรมศาสตร์ ในการรับรู้ข่าวสารและมีส่วนร่วมในกิจกรรม  โดยสมาคมฯ มีภารกิจหลักที่การสนับสนุนและพัฒนากิจกรรมของมหาวิทยาลัยธรรมศาสตร์ทางด้านการศึกษาและพัฒนาสังคม ทั้งนี้ยังเป็นองค์กรที่มีเกียรติและมีชื่อเสียง ในฐานะของสมาคมศิษย์เก่าของสถาบันชั้นนำของประเทศไทย และยังเป็นหน่วยงานสำคัญในการดำเนินการจัดงานฟุตบอลประเพณีจุฬาฯ–ธรรมศาสตร์ โดยเป็นคณะกรรมการดำเนินการจัด และผู้สนับสนุนหลักอย่างเป็นทางการ
ประวัติ

สมาคมธรรมศาสตร์ ในพระบรมราชูปถัมภ์ เดิมมีชื่อว่า สมาคมบัณฑิตแห่งมหาวิทยาลัยธรรมศาสตร์ ซึ่งมีความเป็นมาลำดับ คือ เมื่อ พ.ศ. 2491 คณะกรรมการประจำคณะปริญญาโทและเอกได้ประชุมกันและมีมติเป็นเอกฉันท์ให้ดำเนินการจัดตั้งสมาคมผู้สำเร็จการศึกษาจากมหาวิทยาลัยธรรมศาสตร์ขึ้น  โดยได้กำหนดให้มีการประชุมธรรมศาสตร์บัณฑิต ทุกรุ่น เพื่อปรึกษาหารือกันจัดตั้งคณะกรรมการร่างข้อบังคับของสมาคม และต่อมาเมื่อวันที่ 18 ธันวาคม พ.ศ. 2493 จึงได้แต่งตั้งคณะกรรมการร่างข้อบังคับของสมาคมขึ้นมีจำนวน 15 นาย ณ ห้องประชุมมหาวิทยาลัย
ต่อมาในระยะปี พ.ศ. 2494 – พ.ศ. 2495 ได้เกิดความผันผวนในทางการเมือง กรรมการนักศึกษาซึ่งเป็นผู้ริเริ่มก่อตั้งสมาคมได้ถูกลบชื่อออกจากทะเบียนนักศึกษาปริญญาโท ถูกห้ามไม่ให้เข้ามหาวิทยาลัยบ้าง ถูกจับกุมในข้อหาทางการเมืองบ้าง เป็นเหตุให้ความคิดริเริ่มในการก่อตั้งสมาคมระงับไประยะหนึ่ง
ในปี พ.ศ. 2497 การร่างและการพิจารณาข้อบังคับของสมาคมซึ่งได้ประชุมกันหลายครั้ง ก็สำเร็จลุล่วงไปด้วยดีโดยให้มีมติให้ประกาศใช้ข้อบังคับของสมาคมเรียกชื่อว่า สมาคมบัณฑิตแห่งมหาวิทยาลัยธรรมศาสตร์ และได้จดทะเบียนเป็นนิติบุคคลถูกต้องตามกฎหมายต่อสภาวัฒนธรรมแห่งชาติ เมื่อวันที่ 21 มิถุนายน พ.ศ. 2497 และได้รับพระมหากรุณาธิคุณโปรดเกล้าฯ รับสมาคมฯ เข้าอยู่ในพระบรมราชูปถัมภ์ ซึ่งหลังจากที่มีสภาพเป็นนิติบุคคลแล้ว สมาคมบัณฑิตได้มีคณะกรรมการบริหารสืบเนื่องกันมาหลายสมัย คณะกรรมการแต่ละชุดก็ได้ดำเนินงานของสมาคมไปตามวัตถุประสงค์และโครงการ
ปี พ.ศ. 2506 นายชมพู อรรถจินดา และนายมารุต บุนนาค รื้อฟื้นประกอบกิจกรรมต่างๆ ขึ้นอีก มีการเลือกตั้งกรรมการชุดใหม่ ในช่วงนี้ได้ขอเปลี่ยนชื่อสมาคมเป็น สมาคมธรรมศาสตร์ ในพระบรมราชูปถัมภ์ ดังที่ปรากฏอยู่ในทุกวันนี้ ทั้งนี้เพื่อขจัดความรู้สึกแตกต่างระหว่างศิษย์เก่าของมหาวิทยาลัยให้สิ้นไป อีกทั้งเพื่อขยายขอบเขตของสมาชิกให้กว้างขวางขึ้นอีกเพื่อส่งเสริมความสามัคคีและความมั่นคงของสมาคม
นอกจากนี้สมาคมธรรมศาสตร์ ในพระบรมราชูปถัมภ์ ได้ก่อตั้งมูลนิธิธรรมศาสตร์ขึ้น เพื่อส่งเสริมและสนับสนุนการศึกษาของนักศึกษามหาวิทยาลัยธรรมศาสตร์ ในสาขาวิชาการต่างๆ ส่งเสริมและสนับสนุนการศึกษาและค้นคว้าในทางวิชาการต่างๆ ของมหาวิทยาลัยธรรมศาสตร์ จัดตั้งสถาบันการค้นคว้าในทางวิชาการต่างๆ ร่วมมือกับสถาบันอื่นๆ
วัตถุประสงค์

ส่งเสริมสามัคคีธรรม และผดุงเกียรติของมวลสมาชิก
ส่งเสริม และเผยแผ่วิทยาการ
บำเพ็ญสาธารณประโยชน์
ส่งเสริมมหาวิทยาลัยธรรมศาสตร์ให้เจริญก้าวหน้า
ส่งเสริมสามัคคีธรรม และร่วมมือกับสมาคมในเครือธรรมศาสตร์
ส่งเสริมกีฬา และบันเทิง ของมวลสมาชิก
โดยวัตถุประสงค์ดังกล่าวข้างต้น ไม่เกี่ยวข้องกับการเมือง
การก่อสร้างอาคารที่ทำการสมาคมธรรมศาสตร์

ในปี พ.ศ. 2521 สมัยศาสตราจารย์ประภาสน์ อวยชัย เป็นนายกสมาคม นายสุนทร เสถียรไทย อธิบดีกรมธนารักษ์ ได้อนุมัติให้สมาคมธรรมศาสตร์ ในพระบรมราชูปถัมภ์ เช่าที่ราชพัสดุ เนื้อที่ 5 ไร่เศษ ซึ่งตั้งอยู่แขวงทุ่งมหาเมฆ เขตยานนาวา กรุงเทพมหานคร และสมาคมธรรมศาสตร์ ในพระบรมราชูปถัมภ์ ได้มอบหมายให้นายรังสรรค์ ต่อสุวรรณ สถาปนิกเป็นผู้ออกแบบแปลน และแต่งตั้งให้นายบุญชู โรจนเสถียร เป็นประธานหาทุนก่อสร้าง และได้ดำเนินงานจำได้ทำพิธีวางศิลาฤกษ์ เมื่อวันที่ 10 ธันวาคม พ.ศ. 2521 โดยสมเด็จพระพุทธจารย์ วัดสุทัศน์ เป็นประธานฝ่ายสงฆ์ และศาสตราจารย์สัญญา ธรรมศักดิ์ เป็นประธานฝ่ายฆราวาส
ในปี พ.ศ. 2522 นายบุญชู โรจนเสถียร ได้รับการเลือกตั้งให้เป็นนายกสมาคม ท่านได้ดำเนินการสานต่อเรื่องการก่อสร้างทันที สถานที่ทำการถาวรของสมาคมเป็นตึก 3 ชั้น หลังคาเป็นรูปโดมซึ่งเปรียบเสมือนมณฑปแห่งปรัชญา และอุดมการของธรรมศาสตร์ที่มีต่อสังคมไทย กล่าวคือสถานที่นี้จะเป็นสัญลักษณ์ของธรรมศาสตร์ ในการสืบทอดนโยบายและเจตนารมย์ในการศึกษา ตลอดจนคุณูปการที่มีต่อชาติบ้านเมืองมาโดยลำดับ ทั้งนี้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาเปิดอาคารที่ทำการสมาคมธรรมศาสตร์ ในพระบรมราชูปถัมภ์ เมื่อวันที่ 10 ธันวาคม พ.ศ. 2523 พร้อมปลูกต้นยูงทอง ณ หน้าอาคารสมาคมฯ
การบริหาร > ทำเนียบนายกสมาคม

| 0 | 1 | 2 |
| --- | --- | --- |
ทำเนียบนายกสมาคมธรรมศาสตร์ ในพระบรมราชูปถัมภ์
|  ชื่อ |  ระยะเวลาอยู่ในตำแหน่ง  |  |
| 1. ศักดิ์ ไทยวัฒน์ | พ.ศ. 2497 – พ.ศ. 2505 (ขณะที่เป็น สมาคมบัณฑิตแห่งมหาวิทยาลัยธรรมศาสตร์) |  |
| 2. ชำนาญ ยุวบูรณ์ | พ.ศ. 2506 – พ.ศ. 2507 |  |
| 3. ชมพู อรรถจินดา | พ.ศ. 2508 – พ.ศ. 2509 |  |
| 2. ชำนาญ ยุวบูรณ์ | พ.ศ. 2510 – พ.ศ. 2513 |  |
| 4. วิจิตร ลุลิตานนท์, ศาสตราจารย์ | พ.ศ. 2514 – พ.ศ. 2517 |  |
| 5. ประภาสน์ อวยชัย, ศาสตราจารย์ | พ.ศ. 2518 – พ.ศ. 2521 |  |
| 6. บุญชู โรจนเสถียร | พ.ศ. 2522 – พ.ศ. 2525 |  |
| 7. วิโรจน์ เลาหะพันธุ์, ศาสตราจารย์ | พ.ศ. 2526 – พ.ศ. 2527 |  |
| 8. พนัส สิมะเสถียร, ศาสตราจารย์ | พ.ศ. 2528 – พ.ศ. 2531 |  |
| 9. สุขวิช รังสิตพล | พ.ศ. 2532 – พ.ศ. 2535 |  |
| 10. สถาพร กวิตานนท์ | พ.ศ. 2536 – พ.ศ. 2537 |  |
| 11. เกรียงศักดิ์ โลหะชาละ, ร้อยตำรวจตรี | พ.ศ. 2538 – พ.ศ. 2539 |  |
| 12. ศุภชัย พิศิษฐวานิช, ศาสตราจารย์ | พ.ศ. 2540 – พ.ศ. 2543 |  |
| 11. เกรียงศักดิ์ โลหะชาละ, ร้อยตำรวจตรี | พ.ศ. 2544 – พ.ศ. 2545 |  |
| 13. มนู เลียวไพโรจน์ | พ.ศ. 2546 – พ.ศ. 2547 |  |
| 14. สมคิด จาตุศรีพิทักษ์ | พ.ศ. 2548 – พ.ศ. 2549 |  |
| 15. นริศ ชัยสูตร, รองศาสตราจารย์ | พ.ศ. 2549 – พ.ศ. 2554 |  |
| 16. พิชัย ชุณหวชิร | พ.ศ. 2554 – พ.ศ. 2557 |  |
| 17. สมชาย พูลสวัสดิ์ | พ.ศ. 2558 – ปัจจุบัน |  |

หมายเหตุ คำนำหน้านามของผู้ดำรงตำแหน่งเป็นคำนำหน้านามตามตำแหน่งทางวิชาการในขณะรับตำแหน่ง
สมาคมธรรมศาสตร์ ในพระบรมราชูปถัมภ์ จัดงานวันธรรมศาสตร์ ในวันที่ 10 ธันวาคม ของทุกปี เพื่อสังสรรค์กันระหว่างคณาจารย์ ศิษย์เก่า และศิษย์ปัจจุบัน เงินรายได้มอบเป็นทุนการศึกษาของนักศึกษาที่ขัดสน ช่วยเหลือกิจกรรมนักศึกษาในด้านต่างๆ เช่น กิจกรรมกีฬา การออกตั้งค่ายอาสาพัฒนาชนบท และบางส่วนเก็บรวบรวมไว้ใช้จ่ายในกิจกรรมของสมาคมธรรมศาสตร์ ในพระบรมราชูปถัมภ์ ขณะนี้สมาคมธรรมศาสตร์ ในพระบรมราชูปถัมภ์ ได้มอบทุนการศึกษาให้แก่มหาวิทยาลัยทุกปี ปีละ 1 ทุน เป็นทุนต่อเนื่องตลอดการศึกษาเป็นเงิน 100,000 บาท และยังมีภารกิจดำเนินการจัดงานเสวนา กิจกรรมทางวิชาการ เพื่อส่งเสริมคุณค่าจิตวิญญาณธรรมศาสตร์ให้สถาวรสืบไป
แหล่งข้อมูลอื่น

เว็บไซต์ทางการของสมาคมธรรมศาสตร์ ในพระบรมราชูปถัมภ์
สมาคมธรรมศาสตร์ ในพระบรมราชูปถัมภ์
จัดงานแต่งที่สมาคมธรรมศาสตร์ ในพระบรมราชูปถัมภ์
| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย
คณะเภสัชศาสตร์ มหาวิทยาลัยธรรมศาสตร์

| --- | --- |
Faculty of Pharmacy,   Thammasat University

สถาปนา: 30 เมษายน พ.ศ. 2555 (12 ปี)
คณบดี: รศ.ดร.เภสัชกรอรัมษ์ เจษฎาญานเมธา
ที่อยู่: เลขที่ 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
สี: สีเขียวมะกอก
สถานปฏิบัติ: โอสถโดม
เว็บไซต์: www.pharm.tu.ac.th
คณะเภสัชศาสตร์ มหาวิทยาลัยธรรมศาสตร์ ตั้งอยู่ในบริเวณมหาวิทยาลัยธรรมศาสตร์ เป็นคณะเภสัชศาสตร์คณะที่ 19 จัดตั้งขึ้นเพื่อผลิตเภสัชกร ให้เพียงพอกับความต้องการของประเทศ คณะเภสัชศาสตร์เป็นหนึ่งในคณะที่มีการแข่งขันในระบบแอดมิดชั่นสูงที่สุดในมหาวิทยาลัยธรรมศาสตร์
ประวัติ

คณะเภสัชศาสตร์ มหาวิทยาลัยธรรมศาสตร์ ได้รับการจัดตั้ง เมื่อวันที่ 30 เมษายน พ.ศ. 2555 ได้รับการรับรองจากสภาเภสัชกรรมเมื่อวันที่ 19 มีนาคม พ.ศ. 2556 และเริ่มดำเนินการรับนักศึกษาเข้าศึกษา ในหลักสูตรเภสัชศาสตรบัณฑิต ในปี พ.ศ. 2556 มีจำนวนนักศึกษารวม 23 คน
สาขาวิชา

​คณะเภสัชศาสตร์ ​มหาวิทยาลัยธรรมศาสตร์ ประกอบด้วย 2 สาขาวิชา ดังต่อไปนี้
สาขาวิทยาศาสตร์เภสัชกรรม (Pharmaceutical Sciences)
สาขาการบริบาลเภสัชกรรม (Pharmaceutical Care)
ทำเนียบคณบดี

รายนามคณบดีคณะเภสัชศาสตร์ มหาวิทยาลัยธรรมศาสตร์ ตั้งแต่ก่อตั้งจนถึงปัจจุบันมีดังนี้
| --- | --- |
คณบดีคณะเภสัชศาสตร์ มหาวิทยาลัยธรรมศาสตร์
รายนามคณบดี: วาระการดำรงตำแหน่ง

1. ศาสตราจารย์ ดร.เภสัชกรณรงค์ สาริสุต: พ.ศ. 2555 – พ.ศ. 2563
2. รองศาสตราจารย์ ดร. เภสัชกรอรัมษ์ เจษฎาญานเมธา: พ.ศ. 2563 – ปัจจุบัน